– Рэчы з арнаментам не маюць у сабе нічога дрэннага. Сімволіка арнаменту застаецца сімволікай. Любая рэч, знак, сімвал не маюць нейкага асобнага значэння ў прыродзе па-за іх успрыманнем чалавекам і не аказваюць уплыву на стан рэчаў і ход жыцця. Тое, што мае ўплыў на нас, – гэта нашае асабістае ўспрыманне. Калі чалавек надае пэўным рэчам, сімвалам магічнае або антыхрысціянскае значэнне, гэта з’яўляецца грахом. Калі ж арнамент і іншыя сімвалы носяцца як упрыгожанні, у гэтым няма нічога страшнага.